b'\n_START_ARTICLE_\nULTra\n_START_SECTION_\nCharakteristikos\n_START_PARAGRAPH_\nAutomatinis elektromobilis turi 4\xe2\x80\x936 vietas keleiviams, perve\xc5\xbea ne\xc4\xafgali\xc5\xb3j\xc5\xb3 ve\xc5\xbeim\xc4\x97lius, keleivi\xc5\xb3 baga\xc5\xbe\xc4\x85, i\xc5\xa1 viso iki 450 kg svorio. Pats sveria 850 kg, jo ilgis 3,7 m, plotis 1,5 m, auk\xc5\xa1tis 1,8 m, apsisukimui i\xc5\xa1naudoja 5 m spindul\xc4\xaf. I\xc5\xa1vysto 40 km/h greit\xc4\xaf, \xc4\xafveikia iki 20\xc2\xa0% kelio nuolyd\xc4\xaf. Sukurta ir krovinin\xc4\x97 versija, kuri atrodo kaip keleivin\xc4\x97, bet vis\xc4\x85 vidaus erdv\xc4\x99 u\xc5\xbeima krovinio kapsul\xc4\x97, pritaikyta gabenti smulkiems kroviniams._NEWLINE_Ultra \xe2\x80\x9epodas\xe2\x80\x9c va\xc5\xbeiuoja naudodamas elektros baterij\xc5\xb3 komplekt\xc4\x85, kurio galingumas 2 kW, svoris 64 kg. I\xc5\xa1sek\xc4\x99 akumuliatoriai greitai pakraunami stov\xc4\x97jimo vietose, tod\xc4\x97l neb\xc5\xabtina tiesti elektros laid\xc5\xb3 visoje trasoje. Ankstesn\xc4\x97s asmeninio automatinio transporto priemon\xc4\x97s naudojo elektros srov\xc4\x99, gaunam\xc4\x85 pana\xc5\xa1iu b\xc5\xabdu kaip \xc4\xafprastame metro, per \xc5\xa1oniniame barjere \xc4\xafmontuotus konduktorius._NEWLINE_\xc4\xaelipus \xc4\xaf \xe2\x80\x9epod\xc4\x85\xe2\x80\x9c, keleiviui tereikia spustel\xc4\x97ti mygtuk\xc4\x85 \xe2\x80\x9eStart\xe2\x80\x9c, ir tik po to jis pradeda va\xc5\xbeiuoti. Automobilis va\xc5\xbeiuoja apie 4 km ilgio specialiai su\xc5\xbeym\xc4\x97tais keliais. Jam nereikia nukreipian\xc4\x8di\xc5\xb3j\xc5\xb3 b\xc4\x97gi\xc5\xb3, nes automatinio vairavimo sistema remiasi optine navigacija. Priklausomai nuo kelio dangos \xc5\xbeym\xc4\x97jimo elektromobilis trasoje manevruoja reikiama kryptimi, sustoja. \xc5\xa0oniniai barjerai naudojami tiksliam automobilio nukreipimui. Jis geba savaranki\xc5\xa1kai \xc4\xafveikti kreives, pasyviai prava\xc5\xbeiuodamas barjerus. Kelyje savaranki\xc5\xa1kai, be \xe2\x80\x9eperjungimo\xe2\x80\x9c, gali apsisukti tarp mar\xc5\xa1rut\xc5\xb3, nes vadovaujasi \xc4\xafdiegtu \xc5\xbeem\xc4\x97lapiu._NEWLINE_Atitinkamai pa\xc5\xbeym\xc4\x97jus kitus kelius \xc5\xa1iuos elektromobilius galima nukreipti ir naujais mar\xc5\xa1rutais, \xc5\xa1alia kit\xc5\xb3 visuomeninio transporto priemoni\xc5\xb3. Pana\xc5\xa1i vie\xc5\xa1ojo transporto sistema si\xc5\xabloma Vilniui.'